Tilaa tähdille 2023
2023-03-16 11:30 - 2023-03-17 12:00 UTC | OmaSP Stadion, Atria Lounge ja yritysvierailut
Tilaa tähdille 2023 - teemana kasvu ja rohkeat investoinnit. Rekisteröidy nyt!

Haluaisitko tavata noin sata toimijaa valmistavan teollisuuden, ict- ja teknologian aloilta, kiihdyttää tiellä kohti kasvua ja tehdä myös kauppaa? Varmasti!
Jo kolmatta kertaa järjestettävä teknologia-alan tapahtuma Tilaa tähdille tarjoaa juuri sitä, ja tänä vuonna kaksipäiväisenä 16.-17.3.2023 Seinäjoella.
Teemana Tilaa tähdille -tapahtumassa ovat tänä vuonna kasvu ja rohkeat investoinnit. Tapahtuman tavoitteena on tarjota alusta uusien kumppanuuksien muodostumiselle, tiedon ammentamiselle ja kasvuun kiihdyttämiselle.
Tapahtuma järjestetään OmaSP Stadionin tyylikkäissä Atria Lounge -tiloissa ja se kokoaa paitsi yritysedustajia, mutta myös alueellisia ja kansallisia TKI-toimijoita, eri ekosysteemien edustajia.
Rekisteröidy tapahtumaan nyt! Tapahtumalipun hinta 55 euroa (ALV 0%) ja se sisältää tapahtuman ohjelman, tarjoilut sekä verkostoitumisillallisen. Maksutapoina Paytrail tai lasku.

OHJELMA:
Tämän vuoden teemana on kasvu ja rohkeat investoinnit. Ensimmäinen tapahtumapäivä käynnistetään tiedon ja inspiraation täyteisellä seminaariosuudella, illalla nautimme yhteistä illallista viihtyen ja verkostoituen. Toisena päivänä osallistujat pääsevät vierailemaan alueemme kärkiyrityksissä sekä TKI-toimijoiden pakeilla.

TORSTAI 16.3.

SEMINAARI 13.00-16.30
Seminaari järjestetään Atria Loungessa klo 13.00-16.30. Rekisteröityminen klo 13.00 alkaen, ohjelma starttaa 13.30.
Seminaariosuuden sisällöiksi on vahvistettu vaikuttavia yritysten kasvutarinoita, joissa yhdistyy rohkeus ja investoinnit kasvuun. Mukana on myös tulevaisuuden suuntaviivoja meille viitoittavia puheenvuoroja.
Puhujat ja esiintyjät -osiosta voit lukea tarkemmat puhujaesittelyt. Ohjelmaan voi tulla muutoksia.
Puheenvuorot:
Kansallisen tason terveiset, elinkeinoministeri Mika Lintilä
"Työkalupakki hyvien suunnitelmien toteutukseen ja kasvuun - case SIX", Harri Nieminen, VTT
"Epecin kasvu ja tulevaisuuden strategia", Eeva Koskela, Epec Oy
"Systemaattiset investoinnit kasvun mahdollistajana", Marko Jyllilä, Relicomp
"Levyseppähitsaajan unelmasta kansainväliseksi luksusbrändiksi", Tuomo Lehtimäki, Verge Motorcycles Oy
"Kaivosteollisuus teknologiamurroksessa", Jani Vilenius, Sandvik Mining and Rock Solutions

TAPAA UUSIA VERKOSTOJA, 16.30-18.00
Ennen illallista on tarjolla reilun tunnin verran vapaamuotoista verkostoitumista OmaSP Stadionin Carlsberg Barissa. Voit sopia tapaamisia tai jutustella rennoissa merkeissä uusien tuttavuuksien kanssa. Carlsberg Barissa on esittäytymässä myös TKI-toimijoita ja oppilaitoksia alueelta, kertoen toiminnastaan ja palveluistaan.

VERKOSTOITUMISILLALLINEN 18.00-22.00
Verkostoitumisillallinen klo 18.00 alkaen Atria Loungessa viihtyen ja verkostoituen. Hosteina Seinäjoen Yrittäjät ja Into Seinäjoki Oy.
Saamme nauttia seurustelun ja ruokailun lomassa on luvassa myös ohjelmasta. Tuomas Tukeva kertoo Koneita.com kasvutarinan otsikolla "Tavoitteiden asettamisen merkitys yrityksen kasvulle ja kehitykselle" ja illan musiikista vastaa Mikko Kesäniemi.

PERJANTAI 17.3.

YRITYSVIERAILUT PERJANTAINA
Toinen päivä täyttyy mahdollisuudella tutustua alueen kärkiyrityksiin ja toimijoihin paikanpäällä. Mukaan vierailukohteiksi ovat varmistuneet jo Sedu, MiniFactory Oy, Epec Oy, Prima Power ja Jucat Oy.
Kohteissa on luvassa ohjattuja kierroksia ja infoja, ja ne asettuvat koko päivälle. Saat kiertää Avaruuden pääkaupungin kohteita omaan tahtiin.
Tapahtumaan rekisteröityneet voivat varata paikan kierroksilta erillisen ilmoittautumislomakkeen avulla. Linkin yrityspäivän kierrosvarauksiin saat rekisteröitymiseen vahvistusviestin yhteydessä ja voit varata paikan myös tapahtumassa paikanpäällä.
Yrityspäivän ohjelman näet tarkemmin TÄÄLTÄ.
REKISTERÖIDY MUKAAN TAPAHTUMAAN HETI!
